DĖL UAB ,,ŠILALĖS AUTOBUSŲ PARKAS“ VIETINIO (PRIEMIESTINIO) REGULIARAUS SUSISIEKIMO AUTOBUSŲ MARŠRUTŲ PAKEITIMO IR TVARKARAŠČIŲ TVIRTINIMO

2023 m. lapkričio 30 d. Nr. DĮV-696

Šilalė

Vadovaudamasis Lietuvos Respublikos vietos savivaldos įstatymo 34 straipsnio 6 dalies 10 punktu, Lietuvos Respublikos kelių transporto kodekso 4 straipsnio 3 dalimi, įgyvendindamas Šilalės rajono savivaldybės tarybos 2021 m. lapkričio 25 d. sprendimą Nr. T1-266 ,,Dėl uždarosios akcinės bendrovės ,,Šilalės autobusų parkas“ keleivių vežimo vietinio (priemiestinio) reguliaraus susisiekimo maršrutais paslaugos teikimo“, vykdydamas Šilalės rajono savivaldybės mero 2023 m. spalio 25 d. potvarkį Nr. T3-310 ,,Dėl įgaliojimo Šilalės rajono savivaldybės administracijai suteikimo“, atsižvelgdamas į UAB ,,Šilalės autobusų parkas“ 2023 m. lapkričio 28 d. raštą Nr. V2-35 ,,Dėl vietinio susisiekimo autobusų maršrutų tvarkaraščių patvirtinimo“ bei į Šilalės rajono keleivinio transporto ir moksleivių pavėžėjimo organizavimo komisijos, sudarytos Šilalės rajono savivaldybės tarybos 2007 m. gruodžio 20 d. sprendimu Nr. T1-317 ,,Dėl Šilalės rajono keleivinio transporto ir moksleivių pavėžėjimo organizavimo komisijos sudarymo ir nuostatų tvirtinimo“, 2023 m. lapkričio 21 d. posėdžio protokolą Nr. 5:

1. P a k e i č i u UAB ,,Šilalės autobusų parkas“ keleivių vežimo vietinio (priemiestinio) reguliaraus susisiekimo autobusų maršrutus nuo 2023 m. gruodžio 4 d.:

1.1. Laukuva–Padievytis–Laukuva (išvykimo laikas 7.20 val., 15.20 val. (pirmadieniais, antradieniais, trečiadieniais, ketvirtadieniais), 14.10 val. (penktadieniais), mokyklų darbo dienomis) trasą pratęsti iki Mažrimų k.;

 1.2. Kaltinėnai–Pakarčemis–Kaltinėnai (išvykimo laikas 13.40 val. mokyklų darbo dienomis) trasą sutrumpinti nevažiuojant į Vejų k., o maršruto (išvykimo laikas 14.45 val. mokyklų darbo dienomis) trasą pratęsti iki Vejų k.

2. P a n a i k i n u UAB ,,Šilalės autobusų parkas“ keleivių vežimo vietinio (priemiestinio) reguliaraus susisiekimo autobusų maršrutus nuo 2023 m. gruodžio 4 d.:

2. 1. Šilalė–Kaltinėnai–Šilalė (išvykimo laikas 15.30–16.40 val., leidimo Nr. 2, mokyklų darbo dienomis);

2. 2. Šilalė–Obelynas–Upyna–Šilalė (išvykimo laikas 13.30–14.45 val., leidimo Nr. 4, mokyklų darbo dienomis);

2. 3. Šilalė–Kvėdarna–Lembas–Šilalė (išvykimo laikas 7.00–7.50 val., 14.45–16.05 val., 17.15–18.30 val., leidimo Nr. 9, mokyklų darbo dienomis);

2. 4. Šilalė–Pajūris–Šilalė (išvykimo laikas 13.30–14.20 val., leidimo Nr. 11, mokyklų darbo dienomis);

2. 5. R-2 Šilalė–Tauragė–Šilalė (išvykimo laikas 7.10–10.05 val., 17.10–18.35 val., leidimo Nr. 13, darbo dienomis);

2. 6. Gulbės–Laukuva–Šilalė–Gulbės (išvykimo laikas 17.15–18.00 val., leidimo Nr. 6, antradieniais, ketvirtadieniais, mokyklų darbo dienomis).

3. T v i r t i n u pridedamus UAB ,,Šilalės autobusų parkas“ keleivių vežimo vietinio (priemiestinio) reguliaraus susisiekimo autobusų maršrutus maršrutų tvarkaraščius nuo 2023 m. gruodžio 4 d.

 4. Į p a r e i g o j u UAB ,,Šilalės autobusų parkas“ apie vietinio (priemiestinio) reguliaraus susisiekimo autobusų maršrutų ir jų tvarkaraščių pakeitimus paskelbti informaciją teisės aktų nustatyta tvarka.

5. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos.

Administracijos direktorius              Andrius Jančauskas